A NETFLIX DOKUMENTUMFILM-SOROZATA
Ő itt az egyhetes Chico.
Ő a 30 fős csuklyásmajomcsalád legújabb tagja.
Mindenki találkozni akar vele.
Chico élvezi a figyelmet.
De hamarosan problémába fog ütközni.
Ez a kényeztetés nem fog örökké tartani.
A szoros együttélés ellenére családjában nem dívik a vajszívűség,
és nagy a versengés.
Chicónak hamarosan meg kell találnia a helyét
ebben a kaotikus közösségben.
Annak, aki nagy családba születik,
néha ki kell harcolnia a helyét.
NAGY CSALÁDOK
A már három hónapos Chico kezdeti népszerűsége elhalványult,
és már nem ő a legkisebb a családban.
Eddig éjjel-nappal az anyján lógott,
de itt az ideje, hogy barátokat szerezzen.
És ennek megvan az oka.
A barátokra lehet számítani a gyakori családi perpatvarok közepette.
Emellett pedig kényeztető napi masszázst adnak.
Egy nagy családban mindig van kivel játszani.
De Chicónak félelmetes az iskolai játszótér.
Még nem találja a helyét.
Talán egy ismerős arc segíthetne.
Esetleg a nénikéje?
Nem, elhajtja.
Kamasz unokatestvérei sem akarják, hogy egy pisis rájuk akaszkodjon.
Fájdalmas ez a sok elutasítás.
Senki sem foglalkozik vele.
De nem Chico az egyetlen kívülálló, aki játszótárs nélkül maradt.
Egy másik magára maradt kismajom.
Ugyanolyan korúak
és méretűek.
Tökéletesen összeillenek.
Chico végre megszerezte első barátját.
Jó kezdet,
megkezdte építeni saját szociális hálóját.
Egyes nagy családokban könnyebb barátságokat kötni.
Az egyik leggondoskodóbb család által támogatott
három hónapos Jasiri sok játszótársból válogathat.
Idősebb példaképek veszik körbe,
akik megtanítják neki, hogy mi kell a túléléshez.
És a mai nap első leckéje egyben a legszórakoztatóbb is.
Birkózás.
Mint minden hím,
idősebb unokatestvérei is játékosan összemérik erejüket.
Jasiri készen áll,
és kin lehetne jobban gyakorolni, mint anyán?
Lelkesedésből ötös,
de a kivitelezést még gyakorolni kell.
Itt jön egy alkalmasabb gyakorlótárs.
Meglehet, Jasiri kisebb, de buzog benne a bátorság.
Győzelem!
De az élet nem csak móka és játék.
A hetek óta tartó szárazság miatt egyre nehezebb finom legelnivalót találni,
ezért a csordának tovább kell mennie.
Jasiri élete a családja kezében van,
és a következő lesz élete legfontosabb leckéje.
DÉL-AFRIKA MPUMALANGA
Kaya, a kis oroszlánkölyök szintén a nagycsaládos életet tanulja.
A tetemet, amelyet anyjával és fivéreivel élveztek,
a saját családjuk, a Mala Mala falka vette el tőlük.
Semmi, még a család sem állhat egy oroszlán és a tápláléka közé.
Kaya anyja, aki megtalálta kölykeit, csak messziről figyelhet.
Ami még rosszabb,
húga nélkülük csatlakozott a falkához.
Újra egyedülálló anyává vált, kezdhet mindent elölről.
És nem bölcs dolog a tetem közelében maradniuk.
Segítség nélkül
Kaya anyja már nem sokáig képes életben tartani őket.
Türelmesnek kell lennie,
és egy nyugalmasabb pillanatban kell bemutatnia kölykeit a falkának.
Kayának és fivéreinek még egy kicsit tovább kell várniuk.
Jasiri családja előzékenyebb az étkezésnél,
még ha nehéz is tápláló ételt találni.
A hosszú utakon
Jasiri anyja tejéből merít energiát.
De ma eljött az ideje, hogy kipróbáljon valami újat.
Magának szedjen ennivalót.
És megtanulja használni elefántszerszámát,
az ormányát.
Az állatvilág legjobb orra.
Akár kétméteresre is megnőhet.
Hajlítani, csavarni, és kézszerűen fogni lehet vele.
Elég erős egy fa kidöntéséhez,
és ujjügyességű végével leveleket lehet letépni az ágakról.
De Jasirinak
nem is olyan könnyű feladat ficánkoló ormányát irányítani.
Egyetlen levél letépése aprólékos pontosságot követel.
Talán füvet szedni egyszerűbb?
Anyja megmutatja neki, hogyan kell csinálni.
De az ormány nem akar engedelmeskedni.
Az egész reggeli próbálkozásáért
csupán egy darab fűszál a jutalma.
Szerény kezdés,
de ez megerőltető feladat egy ilyen kis elefántnak.
A perzselő naptól
Jasiri veszélyesen túlhevül.
Családja csak annyit tud tenni, hogy testükkel árnyékot vetnek.
Mivel esőnek nyoma sincs, Jasiri számára egyre nehezebb az élet.
Családja következő döntésétől függ, hogy életben marad-e.
Más nagy családba született kölyköknek
néha egyedül kell fellépniük, hogy megkapják azt, ami kell nekik.
Costa Ricában
Chico szociális hálójának szélesítésével foglalatoskodik.
De van egy fontos dolog, amin egyedül kell dolgoznia.
Eljött a reggeli ideje.
És ebben a szigorú családban senki sem fog osztozkodni vele,
vagy megmutatni neki, hol szerezhet ennivalót.
Chicónak a többieket megfigyelve kell rájönnie.
Talán ebben az odvas fában van valami ínycsiklandó.
Nem, csak esővíz.
Chico éhes,
de fogalma sincs, mit érdemes enni.
Van, ami még nem érett meg a leszedésre.
Más egyáltalán nem ehető.
Van, ami egyenesen szörnyű.
Amikor talál valami finomat…
azt a többiek is észreveszik.
A nagyobbak elveszik tőle.
Az éhes Chico újabb trükkhöz folyamodik.
Egy felnőttől kunyerál.
Jobb lehetőség híján
a maradékra fanyalodik.
De a földön nem biztonságos.
Egy közönséges óriáskígyó.
Chico nem veszi észre a közelgő veszélyt.
Ha ez a halálos ragadozó elkapja, semmi esélye sem lesz.
De nincs egyedül.
Új barátai jeleznek,
és az egész család a kígyó köré sereglik.
Chico biztonságos távolságból figyel.
Most, hogy a család másra figyel,
lecsap a váratlan lehetőségre.
Egy kis erőfeszítéssel…
megüti a főnyereményt.
Nincs, aki ellopja tőle,
így egyedül élvezi ki első szaftos tücskét.
Bár Chico fiatal,
bebizonyította, hogy túl tud járni a többiek eszén.
És mostantól sok éven keresztül számíthat újdonsült barátai segítségére.
Végre ráérzett a nagycsaládos életre.
A Sand-folyó partja mentén…
Kaya anyja számára talán eljött az idő,
hogy bemutassa kölykeit a falkának.
Az evéstől jóllakott és elálmosodott
család lepihent aludni.
Eljött a pillanat.
De nem biztos a fogadtatásban, ezért hátrahagyja a kölyköket.
A falka örül neki, ez egyértelmű.
De a kölyköket is így fogják üdvözölni?
Ha az apjuk elfogadja őket, akkor a falka többi tagja is el fogja.
Az anyjuk dolga meggyőzni az apát.
Eljött Kaya életének legfontosabb pillanata.
Merészebb fivérei előremennek.
Kaya bölcsen teszi, hogy kivárja, vajon meleg-e a fogadtatás.
Megnyugodott,
így közelebb lép apjához.
Végre,
Kayát elfogadta az apja,
így biztossá vált a helye a Mala Mala falkában.
A kölykök végre találkozhatnak a család többi tagjával.
Kayából kezd előbújni a benne rejlő nőstény…
és az ígéretes vadász.
Többé már nem félénk kiskölyök,
beszáll fivérei mellé a játékba.
A kapcsolatok, amelyeket most fog kiépíteni
egész életében el fogják kísérni.
Kaya végre megtalálta a helyét.
Kenya felperzselt pusztáin
Jasiri családja mindent megtesz,
hogy megvédje a kis borjút a perzselő napsugaraktól.
Jasirinak azonnal enyhülésre van szüksége.
A csorda ismerős illatot érez a levegőben…
és noszogatja Jasirit, hogy erejét összegyűjtve álljon fel.
Ez kevésen múlott.
Jasiri első felhőszakadása.
Az eső mindig valami különlegeset hoz magával.
Friss füvet.
A csorda tudja, hogy a folyó túloldalán vannak a legtermékenyebb legelők.
Amikor Jasiri utoljára átkelt itt, elragadta a sodrás.
Ideges.
Félelemmel tölti el, hogy a vízbe kell lépnie.
De egész családja bátorítja,
minden lépését követik.
Azzal, hogy megbízott családjában, Jasiri legyőzte
a félelmét.
És már az ormányhasználatra is kezd ráérezni.
Élete következő évtizedében
családja meg fogja osztani vele minden tudását és bölcsességét.
De Jasiri egyelőre kiélvezi, hogy ő a csorda legkisebb tagja.
Nem minden kölyöknek megy ilyen könnyen a családi kapcsolatépítés.
Az Okavango-deltában
Dumának, a vadkutyának meg kell tanulnia megbízni a testvéreiben…
mikor véletlenül veszélyes területre vezeti őket.
A feliratot fordította: Lipták-Pikó Judit